Skool kraai vyfde jaar koning | Netwerk24
Skool kraai vyfde jaar koning
Die fakulteit vir ingenieurswese en inligtingstegnologie aan die Sentrale Universiteit vir Tegnologie (SUT), Vrystaat, het op 16 Augustus sy 20ste jaarlikse Quiz Whizz-kompetisie vir hoërskole aangebied.
Die belangrikheid van vakke soos wetenskap, tegnologie, ingenieurswese en wiskunde word met dié kompetisie by leerlinge ingeprent. Vanjaar het Grey-kollege (sekondêr), die Hoërskool Sand du Plessis en die Hoërskool Sentraal dit teen mekaar uitgespook.
Sentraal was vanjaar vir die vyfde keer die wenner van die kompetisie en dié span het met dié oorwinning beursgeld van R45 000 vir studies in 2019 verdien.
Die leerlinge van Sand du Plessis het R10 000 elk en die leerlinge van Grey-kollege het R7 500 elk vir studies in 2019 ontvang.
Die onderskeie skole benoem drie leerlinge vir die beursgeld wat 'n beroep in ingenieurswese of inligtingstegnologie wil volg.